b'\n_START_ARTICLE_\nJozef Tomko\n_START_SECTION_\n\xc5\xbdivotopis\n_START_PARAGRAPH_\nJozef Tomko se rodio u mjestu Udavsk\xc3\xa9, u \xc4\x8cehoslova\xc4\x8dkoj (danas dio Republike Slova\xc4\x8dke). Studirao je na teolo\xc5\xa1kom fakultetu u Bratislavi, a zatim otputovao u Rim na studij na Papinskom sveu\xc4\x8dili\xc5\xa1tu Gregoriana, odakle je dobio doktorate iz teologije, kanonskoga prava i dru\xc5\xa1tvenih znanosti._NEWLINE_Tomko je zare\xc4\x91en za sve\xc4\x87enika 12. o\xc5\xbeujka 1949. godine. Od 1955. do 1956. godine predavao je na Me\xc4\x91unarodnom sveu\xc4\x8dili\xc5\xa1tu "Pro Deo". 15. rujna 1979. papa Ivan Pavao II. ga je zaredio za biskupa. Od 1979. do 1985. bio je tajnik Biskupske sinode._NEWLINE_Ivan Pavao II. ga je uzvisio na rang kardinala-\xc4\x91akona za vrijeme konzistorija 25. svibnja 1985. godine. Tomko je postao kasnije prefekt kongregacije za evangelizaciju naroda. Na tom polo\xc5\xbeaju ostaje do 2001. godine.'